Vieslike Mense – hier "blok" ek!
As jy so hard met my praat dat jou spoeg in my gesig spat gaan ek heelwaarskynlik “politely” omdraai en jou saggies in jou m#@r instuur.
As jy met my praat asof jy my meerdere is gaan ek beslis “politely” omdraai en jou vra wie dink jy is jy? En jou saggies in jou m#@r instuur.
As jy my in hoorafstand van enige ander mens probeer oortuig hoe groot boks/ box/doos ek is, omdat dit jou beter oor jouself laat voel, gaan ek “politely” omdraai en jou saggies in jou m#@r instuur.
As jy my altyd wil oortuig dat jy weet en ken als beter as die volgende persoon, ongeag my mening, gaan ek “politely” omdraai en jou saggies in jou m#@r instuur.
As ek jou uitvang lieg omdat jy nie boekhou van al die strooi wat jy praat nie, gaan ek “politely” omdraai en jou saggies in jou m#@r instuur.
Maar hoor my vandag as jy my familie of my naastes afmaak as niks in hierdie wereld nie, en skree hulle sal arm bly, dat die spoeg spat, want hulle is ‘n spul luigatte vlg jou eenvoudige standaarde, gaan ek voorwaar NIE jou saggies in jou m#@r stuur nie, maar ek gaan jou aan die keel gryp en hardop skree dat jou godkompleks niks aan my doen nie, ongeag wat jy van jouself dink!!! EN JOU DAN IN JOU M#@R STUUR, VIR ALTYD!
M#@r – nie ‘n aartappelmoer nie
Politely – met maniere
Boks/box/doos – “arsehole” tipe persoon
Godkompleks -selfgemaakte persoon, wat sy eie god is agv sy bankbalans, sy sg status wat hy in die samelewing het, die tipe karre waarmee hy rondry en sy woonadres ens.
14 thoughts on “Vieslike Mense”
Februarie 22, 2017 at 2:54 nm
M@@R toe dan met die persoon!
Februarie 22, 2017 at 3:26 nm
Sjoe, jy is rerig erig baie kwaad!!!!
Februarie 22, 2017 at 3:45 nm
Ek is, want ek was vandag die toeskouer gewees en het in skok gestaan en waargeneem hoe my seun se werkgewer van vroegoggend totdat ek huistoe is so met sy jong klerke te kere gegaan het. Ek is woedend vir myself dat ek net in afgryse waargeneem het en nie eenkeer my mond geopen het nie. Ek hou niks van mense wat ‘n ander willens en wetens afknou nie, maar ek hou nog minder van myself omdat ek wat ouer as hy is nie die moed gehad het om hom in die bek te ruk nie. Ek vra my seun hoekom sê julle niks nie? Hoe sê mens iets vir iemand wat sy eie god is? Nou ja, ek moes iewers afpak en hier is ek anoniem. (En hierdie gebeur ten minste 1 x pw waar hy iemand uitsonder en dan die vloere met die arme kind was) Ek bid gedurig as ek daar is dat die Here elke kind wat daar werk uit die man se kloue sal red want hy vernietig hul sielemens. Hy buit die feit uit dat werk skaars is en dat hulle jonk en wit is. Dit maak als net erger.
Februarie 22, 2017 at 8:58 nm
Ek het een tyd vir so n jongman gewerk, wat gedink het hy kan maak wat hy wil en met mense mors. Ek en hy het n onderonsie of twee hieroor gehad, maar helaas hy het voort gefoeter. Sy besigheid het op die einde bankrot gespeel.
Is goed om iewers stoom af te blaas.
Februarie 22, 2017 at 5:13 nm
Hierdie tipe behandeling van ander is een van die dinge wat my heeltemal laat ontplof. Ek storm gewoonlik in en maak alles dan erger. Maar terugstaan kry ek nie reg nie, veral as daar ñ ‘underdog’ betrokke is. En dan praat ek nie eers oor my hartsmense nie. Die mercy persoonlikheid is berug daarvoor dat hul onreg teenoor ander direk sal aanvat.
Februarie 22, 2017 at 5:45 nm
Die probleem is as ek dit doen sal dit die oomblik sy aandag weglei van hulle, maar daarna sal hy daai arme jong klerke se lewe absolute hel maak. Ek is al menigmaal gevra dat ek asb net moet terugstaan ter wille van diegene wat hy so gruwelik aanvat en verneder.
Februarie 22, 2017 at 6:28 nm
Eina… Sowaar niks lekker nie …
Februarie 23, 2017 at 10:44 vm
Wat ‘n situasie, maar ek dink dit gaan deesdae so in alle werkgewer-werknemer verhoudings. Almal is verleë oor werk en moet maar net opvreet.
Februarie 23, 2017 at 10:50 vm
Dit is verskriklik om te dink mense buit ‘n anders se weerloosheid so uit. Ek is self ‘n werkgewer en ek sal solank ek lewe dit nooit met enige persone wat vir my werk doen nie! Die dag wat ek dit doen sal ek beslis sê: dit is tyd om te QUIT!
Februarie 27, 2017 at 9:30 vm
Lekker lag ek nou. Ek voel dieselfde!
Februarie 27, 2017 at 8:47 nm
Ek het een keer vir ‘n paar maande vir so soort mens gewerk. Dit het my seker ‘n jaar gevat om weer my selfbeeld en moed terug te kry. Dit help ook nie om te weet dat so iemand waarskynlik self in pyn en en daarom dit so maklik uitdeel nie. Dit was een van die slegste tye in my lewe gewees. Ek het wel teruggepraat. En is gefire daarvoor.
Februarie 27, 2017 at 8:51 nm
Wel hy is vandag weg daar na so skree sessie het hy net gesê hy bedank. Hy kan nie meer nie, dit voel asof hy ‘n landmyngebied betree.
Februarie 27, 2017 at 8:55 nm
Ek bid hom voorspoed toe. Mens spandeer te veel ure van jou lewe by jou werk. Dit moet tog aangenaam wees.
Februarie 27, 2017 at 8:56 nm
Baie dankie ek waardeer, gebed is altud welkom.